ગમે તે હોય પરંતુ એક વાત તદ્દન નિશ્ચિત છે કે મોદીની પેલેસ્ટાઇન મુલાકાતથી ઇઝરાયલ પ્રત્યેની ભારતની જોરદાર લાગણી અને પ્રેમમાં સહેજપણ ઘટાડો થાય એવા કોઇ સંકેત આ મુલાકાતમાંથી જોવા મળ્યા નહોતા. ભારતના ભૂતપૂર્વ વિદેશ સચિવ કંવલ સિબ્બલ દ્વારા અપાયેલા એક જાહેર નિવેદનથી જ આ બાબત પૂરવાર થઇ જાય છે. સિબ્બલે એવું નિવેદન કર્યું હતું કે “ પેલેસ્ટાઇનની માંગ પ્રત્યે ઇઝરાયેલે અપનાવેલા અત્યંત કડક અને આકરાં વલણને જોતાં અને ઇઝરાયલ અને પેલેસ્ટાઇન વચ્ચે યુનાઇટેડ નેશન્સના ઠરાવ આધારિત કોઇ રાજકીય ઉકેલ શોધી નાંખવાની અને અન્ય શાંતિ પ્રક્રિયા શરૂ કરવાની ભારત દ્વારા કરાતી તરફેણને ધ્યાનમાં લેતાં આ બંને વાસ્તવિકતાઓ વચ્ચે સંતુલન જાળવવું અમારા માટે એક મોટો પડકાર છે, ને તેથી જ આ દિશામાં અમે સંબંધોને અલગ પાડવાની દિશામાં ઘણુ કામ કરી લીધું છે.” યાદ રહે કે કંવલ સિબ્બલ હાલમાં જમેણી વિચારધારા ધરાવતી થિંક ટેન્ક સાથે જોડાયેલા છે અને મોદી સરકારમાં મહત્વની નિમણૂંકોમાં આ થિંક ટેન્કનું ઘણું મોટુ યોગદાન રહ્યું છે.